**Vigtigt at vide om nye regler og retningslinjer for de studerende**

**Tilmeldingsregler**

* Alle studerende skal tilmeldes 30 ECTS hvert semester
* En undervisningstilmelding udløser automatisk en eksamenstilmelding
* Eksamenstilmeldinger kan *ikke* afmeldes. Består man ikke en ordinær eksamen, udløser det automatisk en tilmelding til reeksamen i samme termin, som *ikke* kan afmeldes. Man bliver ikke automatisk tilmeldt 3. prøveforsøg
* Det er muligt at søge dispensation fra tilmeldingsreglen, hvis man kan dokumentere usædvanlige forhold (f.eks. funktionsnedsættelse, dødsfald, elitesportsudøvere)
* Alle studerende, som har udskudt et eller flere kurser dette forår til næste forår, skal søge om dispensation for nedsættelse af tilmeldingskravet i efterårssemestret 2015. Læs mere om dispensationsreglerne her: <http://studerende.au.dk/index.php?id=424273>
* Det er tilladt at tilmelde sig mere end 30 ECTS, men husk at en tilmelding udløser eksamenstilmelding, som ikke kan afmeldes osv.
* Hvis en studerende tilmelder sig mere end 30 ECTS på et semester, så vil de overskydende ECTS indgå i optællingen af ECTS i det efterfølgende semester som et ”overflow”
* Tager man kurser på Summer University, vil den studerende kunne vælge, om kurset skal tælle i foråret eller i efteråret. Dog kan kurser taget på Summer University i sommeren 2015 ikke indgå som kurser til efteråret, da tælleren starter på 0 fra september
* Ved udlandsophold er studerende forpligtet på at søge og få merit for alle de kurser, der er bestået ved et udlandsophold. Universitetet er forpligtiget til at indhente oplysninger, som studerende ikke selv tilvejebringer

**Håndtering af tilmelding**

* Der er ét tilmeldingsvindue per semester – her tilmeldes både undervisning, projekter, specialer osv.
* Det er de studerendes eget ansvar at tilmelde sig rettidigt og i overensstemmelse med deres kontrakt
* Lever man ikke op til tilmeldingskravet, får man først mulighed for at eftertilmelde sig, og ultimativt vil man blive eftertilmeldt administrativt jf. sin kontrakt.

**Særligt om specialetilmelding**

* Kan tilmeldingskravet på 30 ECTS per semester ikke opfyldes af kursustilmeldinger, skal den studerende påbegynde sit speciale. Se specialeregler her: <http://studerende.au.dk/index.php?id=330296>
* Kurser, der ikke bestås i kandidatuddannelsen giver ikke udsættelse af specialeafleveringsfrist
* Deltagelse i reeksamen for et kursus, den studerende tidligere ikke er bestået, tæller ikke som en del af tilmeldingskravet
* Studerende, som har dispensationer fra tilmeldingskravet vil få fastsat afleveringsfrist individuelt

**Sidefag**

Alle studerende skal søge om optagelse på sidefag senest 15. april. Det gælder også studerende, der kommer fra en scienceuddannelse. Alle fra ST, som søger sidefag på ST, skal søge via tilvalg.au.dk/ba-tilvalg/optagelse/. Vigtige datoer og informationer vedr. ansøgningen findes også på tilvalg.au.dk/ba-tilvalg/optagelse/

**Indstillingsbetingelser og reeksamen**

* Alle kurser med obligatorisk program i form af opgaver/øvelser tilbyder studerende mulighed for genafleveringer af disse opgaver forud for tidspunktet, hvor endelig indstilling til eksamen skal foreligge, såfremt dette er praktisk muligt.
* Studerende skal selv orientere sig om antallet af opgaver, som skal være afleveret og godkendt for at han/hun kan indstilles til eksamen.
* Såfremt en studerende herefter ikke kan indstilles til ordinær eksamen, vil den studerende få noteret et ikke-bestået. **Den studerende vil ikke kunne tilmeldes til førstkommende reeksamen** og må derfor gennemføre de dele af kurset igen, som sikrer, at den studerende næste gang kurset undervises, vil kunne opfylde indstillingsbetingelserne.
* reeksamen for Q1 afvikles i samme periode som ordinære eksamener for Q2
* reeksamen for Q2 afvikles i samme periode som ordinære eksamener for Q3
* reeksamen for Q3 afvikles i samme periode som ordinære eksamener for Q4
* reeksamen for Q4 afvikles i august
* Studerende, der således ikke består kurset ved ordinær eksamen vil i det kvarter/semester, hvor kurset igen undervises skulle tilmelde sig eksamen, og følge kurset igen i det omfang, det kan lade sig gøre skemamæssigt – og dette vil ligge ud over de 30 ECTS, som den studerende skal være tilmeldt. Administrationen kan ikke garantere, at skemamæssige bindinger på de 30 ECTS ordinære kurser levner plads til at gennemføre hele kurset igen.

**Dimensionering**

Dimensioneringen betyder, at der nu er begrænset optag på nogle uddannelser. Se mere info f.eks. her: <http://studerende.au.dk/studier/fagportaler/biologi/dimensionering/>

**Vigtige deadlines i foråret**

* **15. marts - 1. april** Ansøgning om optag på kandidatuddannelser
* **1. april** Kursuskataloget er mere eller mindre færdigt
* **15. april**. Ansøgninger om dispensation fra tilmeldingskravet
* **15. april** Ansøgning om sidefag
* **20. april** **(så vidt muligt!)**  Aflevering af godkendte BA- og KA-kontrakter
* **1-10. maj** Åbent for kursustilmelding